«Къэрэгъул удзыфэ»
Хабзэ зэрыхъуауэ, «Къэрэгъул удзыфэ» урысейпсо жылагъуэ организацэм гъэмахуэ къэс ирегъэкIуэкI щIыуэпсыр хъумэнымкIэ экологие щIэплъыкIыныгъэхэр.
Апхуэдэу дыкъэзыухъуреихь дунейм и щытыкIэр зэхэгъэкIыным хуэгъэзауэ гъэмахуэ блэкIам къызэрагъэпэща къэпщытэныгъэхэм, щIыуэпсыр хъумэным хуэунэтIауэ ялэжьхэм къищынэмыщIауэ, социально-экологие, промышленно-экологие я лъэныкъуэкIэ щыIэ щытыкIэхэри къыщалъытащ. Апхуэдэ зэгъэпщэныгъэхэр щекIуэкIа УФ-м и щIыналъэхэм я деж Къэбэрдей-Балъкъэрым 12-нэ увыпIэр къыщихьащ.
Фигу къыдогъэкIыж: мыпхуэдэ щIэплъыкIыныгъэхэр «Урысей удзыфэ» жылагъуэ зэгухьэныгъэм 2008 гъэ лъандэрэ ирегъэкIуэкI. Проектым ипкъ иткIэ ягъэзащIэ лэжьыгъэхэм ящыщщ УФ-м хиубыдэ щIыналъэхэм экологие и лъэныкъуэкIэ щыщыIэ щытыкIэр къызэрапщытэ материалхэр зэхуэхьэсыныр, абыхэм IэщIагъэлIхэр хэплъэныр, нэгъуэщIхэри.
Зэхьэзэхуэм кърикIуахэр online режимкIэ зэхагъэкI.
КЪУМАХУЭ Аслъэн.
